google/wiki40b huggingface dataset:
Teutoburger Wald

Slaget ved Teutoburgerskogen

På høyden Grotenburg sørvest for regionhovedstaden Detmold står det 53 m høye minnesmerket Hermannsdenkmal, reist til minne om den germanske hærføreren Hermann (Arminius), som i år 9 e.Kr. knuste tre romerske legioner i slaget ved Teutoburgerskogen.
Åstedet for slaget er aldri sikkert påvist. Nyere arkeologisk forskning indikererer at slaget kan ha funnet sted et godt stykke nord for dagens Teutoburger Wald, i Wiehengebirge ved høyden Kalkriese, litt nord for Osnabrück og litt sørøst for Bramsche.
Etter det rystende nederlaget bestemte den romerske keiser Augustus seg for at romerrikets grenser ikke skulle skride over Rhinen i nord og Donau i øst.
Sekretesse

Sekretesse er et særtrekk ved lovgivningen i skatteparadis. Sterke restriksjoner på innsyn, tilslørende selskaps- og stiftelsesstrukturer og manglende offentlige registre. Strukturene frister til kriminalitet både i form av skatteunndragelse og hvitvasking av midler.
Sandane lufthamn, Anda

Anlegg, flyselskaper, destinasjoner og annet

Lufthavnen har en 970 meter lang rullebane som går øst-vest (og derfor nummerert 09/27), på tvers av halvøyen.
Rullebane ble i 2010-2011 utvidet fra 800 til 970 meter lengde. Den ble forlenget mot vest, over Europavei 39 som ble lagd i tunnel under rullebanen. Flyplassen ligger i kupert terreng, og turbulens gjør at landing ved Anda kan være krevende.
Widerøe driver de eneste ruteflygningene til Anda, med direktefly til Sogndal (Sogndal lufthamn, Haukåsen), Oslo (Oslo lufthavn, Gardermoen), og daglige avganger til Bergen (Bergen lufthavn, Flesland).
8-kretsers bevissthetsmodell

Blibliografi

Leary, Timothy: The Politics of Ecstasy, Ronin Publishing (1998)
Mendoza (Uruguay)

Transport

Ruta 5 Brigadier General Fructuoso Rivera forbinder Mendoza (km. 74) med Montevideo, Canelones, Florida (25 kilometer), Durazno, Sarandí del Yí og Rivera.
60. motoriserte infanteribrigade

60. motoriserte infanteribrigade er en russisk brigade forlagt i Sibirtsevo som del av 5. kombinerte armé i Østre militærdistrikt. Russisk betegnelse er 60-я отдельная мотострелковая Краснознамённая бригада (пгт Сибирцево).
Mount Arvon

Mount Avron er et høydedrag som når en høyde på 603 m.o.h.; det er det høyeste punkt i den amerikanske delstaten Michigan. Det ligger i Baraga County tett ved Lake Superior, i det som går under navnet Huron Mountains.
Livadija

Livadija (ukrainsk: Лівадія, russisk: Ливадия) er en liten by på Krimhalvøya i Ukraina, 3 km vest for Jalta. 
Den hadde i 2013 en befolkning på 1.634 innbyggere.
Livadija er mest kjent for Livadiapalasset der Jaltakonferansen fant sted i 1945, men er også kjent som kursted og for vindyrking.

Historie

Dette var først en liten krimtatarsk bosetning under middelalderen, også med en liten befolkning av greske fiskere. Livadija fikk sitt nåværende navn av Lambros Katsonis, en gresk revolusjonær og offiser i den keiserlige russiske hær. Han var født i Livadeia i Hellas, som da var del av Det osmanske rike. Katsonis var blitt skjenket et gods på Krim av keiserinne Katarina II av Russland, og oppkalte det etter hjemstedet. 
Eiendommen ble senere overdratt til den polske høyadelige Potockifamilien, og deretter, i 1861, ble den en sommerresidens for de russiske tsarer. Tsar Aleksander III av Russland døde her i 1894.
Livadiapalasset, bygd i 1910-11 (аrkitekt Nikolai Krasnov), er nå museum. Det var først et sommerpalass for den russiske keiserlige familie. I 1945 var den møtestedet for Jaltakonferansen, og den amerikanske president Franklin Delano Roosevelt var innlosjert her under konferansen.
VM i kunstløp 1939

VM i kunstløp 1939. Verdensmesterskapet i kunstløp for kvinner ble arrangert i Praha i Tsjekkoslovakia 11. og 12. februar og for menn og par på Városligeti Műjégpálya i Budapest i Ungarn 17. til 19. februar 1939.
Graham Sharp ble verdensmester for menn og Megan Taylor for kvinner begge fra Storbritannia. Maxi Herber og Ernst Baier fra Tyskland vant sitt fjerde strake verdensmesterskap i parløp.
10 Sanger

10 Sanger er et musikkalbum med Lars Martin Myhre, utgitt i april 2001 av selskapet Tylden & co.
Caymangropa

Caymangropa er ei djuphavsrenne vest i Karibhavet. Den ligger sør for Caymanøyene og nord for Jamaica og strekker seg fra Windwardpassasjen sørøst for Cuba og vestover mot Hondurasbukta. Maksimalt havdjup er 7686 meter, djupest i Karibhavet. Renna ligger i sona der Den karibiske platen møter Den nordamerikanske kontinentalplaten. På 5 kilometers djup i Caymangropa finnes det hydrotermiske skorsteiner.
Kvænangsfjellet

Kvænangsfjellet er en markert fjellovergang som strekker seg fra Oksfjorden i sør til Kvænangsfjorden i nord. Fjellmassivet befinner seg dels i Kvænangen, dels i Nordreisa kommuner.
E6 over Kvænangsfjellet er stengt på grunn av snøstorm 10-15 dager hver vinter. Det er en kort strekning som er værutsatt, et skard nær veiovergangens høyeste punkt 402 moh. Under andre verdenskrig fikk den tyske okkupasjonsmakten bygget en overbygning av tre på denne drøyt kilometerlange vanskelige strekning, men denne trekonstruksjonen ble et offer for «den brente jords taktikk» da tyskerne ved krigens avslutning trakk sørover igjen. Det er besluttet å bygge den 3 kilometer lange Kvænangsfjelltunnelen med byggestart 2020.
Gjestehuset Gildetun ligger på Kvænangsfjellet, og er et raste- og spisested i turistsesongen. Det ligger på et utsiktssted, hvor mange turister fotograferer fjord- og fjellandskapet. De lokale dyre- og fuglearter er taksidermisk utstilt.
Kvænangsfjellet er i sommerhalvåret tilholdssted for samer, de arktiske nomader.
Sambhogakāya

Sambhogakāya (sanskrit; tibetansk: longs.sku) er ifølge mahāyāna-buddhismen den andre av de tre kroppene (Trikāya) som Buddha sies å besitte. Det er kroppen av gjensidig glede, som er salighetens kropp eller det klare lysets manifestasjon.
Både «himmelske» Buddhaer som Bhaisajyaguru og Amitābha, så vel som avanserte bodhisattvaer som Avalokiteśvara og Manjusri kan manifestere seg i Sambhogakāya.
13. mars

Navnedag

Norge: Greta, Grete
Sverige: Greger
Danmark: Macedonius
Costa Book Awards 2009

The Costa Book Awards 2009
Nominasjonene ble offentliggjort 25. november 2009. Vinnerne av hver kategori ble offentliggjort på radioprogrammet Front Row.
Friedrich Carl von Schönborn

Friedrich Carl von Schönborn (født 3. mars 1674 i Mainz, død 26. juli 1746 i Würzburg) var fyrstbiskop av Würzburg og Bamberg og riksvisekansler for Det tysk-romerske rike.

Bakgrunn

Friedrich Carl von Schönborn var andre sønn av den kurmainzske statsminister og nevø av Mainz' kurfyrst-erkebiskop, Lothar Franz von Schönborn. Hans eldre bror og for-forgjenger i Würzburg var Johann Philipp Franz von Schönborn. Hans yngre brødre var Hugo Damian von Schönborn og Franz Georg von Schönborn.
I 1681 ble han sendt for å studere ved jesuittenes skole i Aschaffenburg. Havn ble domherrere i Würzburg i 1683 og i Bamberg i 1685. Han studerte så sammen med sin bror Johann Philipp Franz i Würzburg, Mainz, Aschaffenburg og Rome (Germanicum). Hans Grand Tour bragte ham til Nederlandene, England og Frankrike. Han avsluttet studiene ved Sorbonne.
Han mottok de lavere vigsler i 1701. I 1703/4 sendte hans onkel Lothar Franz som envoyé for erkebispedømmet Mainz til det keiserlige hoff i Wien.

Karriere

Han ble sendt på diplomatiske oppdrag til Polen, Sverige, Preussen og Sachsen. Han formidlet mellom keiseren og paven under den spanske arvefølgekrig, og sikret seg Habsburgernes tillit, noe som imidlertid var til hinder for at han kunne etterfølge sin onkel som kurfyrste-erkebiskop i Mainz.
Etter onkelen Lothar Franz' død i 1729 kunne han etterfølge ham som fyrstbiskop av Bamberg, og et halvt år senere fikk han også bispedømmet Würzburg. Hans regjeringstid var økonomisk og kunstnerisk en blomstringstid for begge de frankiske høystiftene. Han var byggherre eller renovator for omkring hundre kirkebygg, byggherre for sommerresidensen Schloss Werneck, Münsterschwarzach og etter 24 års byggetid den som fullførte oppføringen av den berømte fyrstbiskoppelige Würzburg-residensen. Schönborns byggeiver var uten paralleller i høystiftenes historie, og bidro også til stor velstand.
Hans reformer innen justis og forvaltning var preget av tidlig-opplysningstidsstrømninger. Han ga også universitetene massiv støtte, og var særlig opptatt av naturvitenskaper og medisin.
Med hans død ble en æra av Schönborn-fyrsters regjeringstid avsluttet. 
Han er en slektning av den langt senere kardinal Christoph von Schönborn.
Jochenstein vannkraftverk

Jochenstein vannkraftverk er en demning med vannkraftverk i Østerrike. Den er anlagt i Salzach. Byggingen av kraftverket og demningen var ferdig i 1956. Installert vannkrafteffekt er 132 MW. Årlig produksjon fra anlegget er 0,85 TWh elektrisk kraft.
Oskulerende bane

Oskulerende bane er et begrep som brukes i astronomien, og spesielt i astrodynamikken, om gravitasjonens Keplerbane (elliptisk eller konisk) som et objekt i rommet ville ha hatt på et gitt tidspunkt dersom forstyrrelser ikke var til stede. Banen sammenfaller således med de aktuelle banetilstandsvektorer (posisjon og omløpshastighet).
En oskilerende bane og objektets posisjon innenfor denne kan beskrives med de seks keplerske baneelementer (oskilerende elementer), som er lette å beregne så lenge man kjenner objektets posisjon og omløpshastighet relativ til det sentrale legemet. De oskilerende elementene ville forbli konstante i fraværet av perturbasjoner. I virkeligheten utsettes astronomiske objekter for perturbasjoner som endrer posisjon og bane. I tilfeller hvor mekaniske analyser er foretatt av himmellegemenes bevegelser, kan banene beskrives med et sett middelelementer med sekulære og periodiske begreper. I tilfeller med småplaneter, kan et system av korrekte baneelementer gjøre et mulig å representere de aller viktigste sidene ved deres baner.
Mary Astor

Bakgrunn

Lucile Vasconcellos Langhanke var eneste barn av Otto Ludwig Langhanke (2. oktober 1871 – 3. februar 1943) og Helen Marie de Vasconcellos (19. april 1881 – 18. januar 1947). Begge var lærere. Garen var tysk og fra Berlin og hadde emigrert tilhe USA i 1891 blitt amerikansk statsborger; hennes amerikanske mor var født i Jacksonville i Illinois og hadde irske og portugisiske røtter.

Karriere

Lucile  fikk, etter å ha vunnet en skjønnhetskonkurranse, kontrakt i Hollywood allerede som 14-åring. Hun nådde tidlig fremgang ved å spille mot John Barrymore i filmer som Beau Brummel (1924) og Don Juan (1926). Hennes fremgang fortsatte da talefilmen slo igjennom på slutten av 1920-årene.
I 1936 begynte hennes karriere å dale, men da ble hun innviklet i en skandale. I samband med skilsmissen fra sin daværende ektemann, ble deler av hennes dagbok publisert i aviser over hele verden. I dagboken var hennes affære med dramatikeren Georg Kaufman beskrevet. Hun nektet imidlertid å be om unnskyldning for sitt utenomekteskapelige forhold, og hennes karriere tok fart på nytt.
Mary Astor medvirket i blant annet Dodsworth (1936) og The prisoner of Zenda (1937) og de to filmenes suksess overbeviste filmselskapene om at hun fortsatt var en skuespillerinne som det var verdt å satse på.
I 1941 hadde Mary Astor sin mest kjente rolle, som Brigid O'Shaunessy i John Hustons Malteserfalken, med blant annet Humphrey Bogart. Med litt hjelp fra Bette Davis fikk hun en rolle i Den store løgnen (1941), og denne innsatsen innbragte henne en Oscar.
I 1940-årene medvirket Mary Astor i filmer som The Palm Beach Story (1942), Across the Pacific (1942), Meet me in St. Louis (1944) og Little Women (1949).
I 1950-tallet avtok Mary Astors fremgang på film; hun gjorde seg derimot deste mere gjeldende på scenen og på tv. I 1959 publiserte hun sine memoarer, My Story. Der beskriver hun sina mange personlige problemer, blant annet sine alkoholproblem. Boken ble en bestselger, selv om hennes filmkarriere knapt nok nevnes i boken.
Mary Astor fikk god omtale for sin rolle i Return to Peyton Place (1961). Hennes siste film ble Hush...Hush, Sweet Charlotte (1964). 
På grunn av hjerteproblem måtte Mary Astor på midten av 1960-årene slutte å arbeide som skuespillerinne. Hun begynte å skrive romaner, og 1971 i publiserte hun en ny memoarbok, A Life on Film, som også den ble en bestseller.
Guodian Feixian kullkraftverk

Guodian Feixian kullkraftverk er et kullkraftverk i provinsen Indre Mongolia i det nordlige Kina. Det har en installert produksjonskapasitet på 1.200 MW. Operatør er et energiselskap eid av Guodian Group og av Fei fylke.
Polyhymnia (orden)

Polyhymnia er ordenen til Studentersamfundets Orkester i Trondheim. Ordenen ble innstiftet i 1913, og er dermed en av de eldste ordenene ved Studentersamfundet i Trondhjem. 
Ordenen har 3 grader: storkors, kommandør og ridder.

Historie

Ifølge ordenens protokoll ble Polyhymnia innstiftet den 26. november 1913 av fire av ordenskapitlets medlemmer (Sigurd Kaaran, Kolbein Sydnæs, Einar Børsum og Jakob Blikstad). Protokollen nevner at ordenen på dette tidspunktet hadde fem medlemmer, altså må man gå ut ifra at det har vært aktivitet allerede før innstiftelselsdatoen. Under det konstituerende møtet ble Kaaran valgt som stormester. I tillegg ble to nye riddere, Ole Lunden og Sigurd Syvertsen, og en kommandør, Jens Thornton, utnevnt. 
Den eldste kjente versjonen av statuttene er datert 11. desember 1920. Originalutkastet til orkesterets medalje, tegnet av arkitekt Lorentz Harboe Ree, ble gjenfunnet hos gullsmed Staudenmann i januar 1921.
Industrimineral

Industrimineraler er fellesbetegnelse for ikke-metalliske mineraler og bergarter som har industriell anvendelse på grunn av sine fysiske og kjemiske egenskaper. Mineralene brytes og oppredes (det vil si knuses og oppkonsentreres til mineralkonsentrater) før de videreforedles.
Energimineraler (kull), metalliske mineraler (malmer), bergarter som benyttes som byggeråstoff (pukk, naturstein) og edelsteiner regnes ikke som industrimineraler.
Kristen idrettskontakt

Organisasjon

Organisasjonen har i dag hele 16 heltidsansatte samt flere deltidsansatte ute i distriktene. Hovedkontoret er lokalisert på Ullevaal stadion i Oslo. Administrasjonen står for den daglige driften av organisasjonen, men skal legge til rette for høy frivillig aktivitet i organisasjonen. Landsstyret forvalter KRIKs midler og setter opp langtidsplaner. Øverst er generalforsamlingen som møtes én gang i året.

Arrangement

I løpet av et år arrangerer KRIK utallige små og store arrangementer – med godt over 25 000 aktivitetsdøgn totalt. De fire største leirene er EXPLORE, konfACTION, ACTION og ARENA. EXPLORE er KRIKs egen nyttårsleir med 1000 deltakere i alderen 15-20 år. Leiren arrangeres i Håkons Hall på Lillehammer. KonfACTION er KRIKs populære konfirmantleir, og trekker til seg over 1000 konfirmanter hver sommer. ACTION arrangeres i forlengelsen av konfACTION, og er for ungdommer mellom 14 og 17 år. Begge leirene avholdes i Bø i Telemark. ARENA avslutter KRIK-sommeren og er for ungdommer i alderen 16 - 22 år. Leiren arrangeres på Dvergsnestangen i Kristiansand.

Studier

KRIK Bali: 8 ukers bibelskole på Bali (vår- og høstsemester)
Fjellbibelskolen Hemsedal: 3- eller 10-ukers bibelskole på KRIK Høyfjellssenter (Opptur: 3 uker sommer, TimeOut: 10 uker høst)
KRIK-linjer: En rekke folkehøgskoler, bibelskoler og videregående skoler i Norge tilbyr i dag KRIK-linjer av ulik art. Disse tilbys ved Sagavoll Folkehøgskole, Nordfjord folkehøgskule, Bildøy Bibelskole, Ansgar Bibelskole og Stavern folkehøyskole, Fjellhaug Bibelskole, Hurdal Verk Folkehøgskole, Øya videregående skole og Vestborg videregående skole.
Stupetårnet på Hamar

Stupetårnet på Hamar står på Koigen i Hamar, ved bredden av innsjøen Mjøsa. Byggingen av stupetårnet er blitt betegnet som en skandale på grunn av summen det kostet og tiden det tok å bygge det. Tårnet skulle opprinnelig koste rundt 1,5 millioner, men den endelige prisen ble 25,8 millioner kroner. Hamar kommune betalte 13,1 millioner kroner, etter å ha fått seks millioner kroner i erstatning fra det prosjekterende firmaet. Resten ble betalt fra tippemidler og kompensasjon for merverdiavgift.
Stupetårnet, som først fikk bevilget penger i oktober 2008, ble åpnet 10. juni 2015. Arne Hjeltnes ga i 2014 ut romanen «Stupetårnet», løst basert på saken i Hamar. Første episode av TV-serien Stories from Norway handlet om stupetårnet.
Mecynorhina (Mecynorhinella) torquata

Utseende

En meget stor (50-85 millimeter) gullbasse, grønn med hvite tegninger. Hannen har et langt, flatt fremspring i pannen, dette er ikke kløvd i spissen. Framleggene (protibiae) har lange pigger hos hannene, bare noen korte tenner på yttersiden hos hunnene. I motsetning til den nærtbeslektede Mecynorhina ugandensis er denne arten forholdsvis konstant i fargen.

Levevis

Larvene utvikler seg i muld som samler seg i råtnende trestammer. De voksne billene kommer gjerne til overmoden frukt og utflytende sevje.

Utbredelse

Arten er utbredt i Sentral-Afrika (Kongo, Kamerun, Uganda), vest til Sierra Leone.
Maleren og hans modell

Maleren og hans modell (Le peintre et son modèle) er et maleri av Henri Matisse fra 1917. Den er nå en del av samlingen til Museum for moderne kunst, Paris. I dette verket avbilder Matisse seg selv i sitt studio i femte etasjen Quai Saint-Michel nr 19, mens han arbeider med maleriet Laurette i en grønn kjole (1916).
Abatocera

Utseende

Store (opptil 70 millimeter), kraftige trebukker med kraftige antenner som oftest er litt lengre enn kroppen hos hunnen, omtrent dobbelt så lange som kroppen hos hannen. Som andre Lamiinae har de loddrett panne. De er mer eller mindre rød- eller gulbrunlige. Pronotum har en skarp pigg på siden. Dekkvingenes "skuldre" er litt spissvinklede. Beina er middels lange og kraftige.

Utbredelse

Slekten er utbredt i Filippinene og Sulawesi med omkringliggende øyer (Kei).
Alltingsvalget 2009

Alltingsvalget 2009 ble avholdt 25. april 2009. Islandske parlamentsvalg avholdes normalt hvert fjerde år, sist gang 12. mai 2007. Dette valget skulle derfor etter planen ha vært avholdt i 2011, men fordi statsminister Geir H. Haarde og hans regjering gikk av i januar 2009, etter protestene og opptøyene som fulgte den økonomiske krisen som har rammet Island i forbindelse med finanskrisen, ble det bestemt at valget skulle framskyndes med to år. Sosialdemokraten Jóhanna Sigurðardóttir ledet fram til valget en koalisjonsregjering mellom det sosialdemokratiske Samfylkingin og venstrepartiet Vinstrihreyfingin – grænt framboð.
Alltinget består av 63 representanter fra seks valgkretser som fordeles etter St. Laguës metode, med en sperregrense på 5 prosent.
Geithus

Historie

Bygda har med sin beliggenhet langs Drammenselva gode forutsetninger for industri, noe en har visst å utnytte. Treforedlingsindustrien har stått særlig sterkt, men også andre typer industri har eksistert og finnes fremdeles på Geithus. Industriarbeiderklassen har også vært med på å farge Modum kommune rød gjennom mange år. Både Det norske Arbeiderparti og Norges Kommunistiske Parti stod sterkt her da arbeiderbevegelsen var på sitt sterkeste i Norge.

Infrastruktur

Passasjertrafikken på Geithus stasjon opphørte i 2004. Drifta var ikke lenger lønnsom, mente NSB, og til tross for stor lokal motstand stopper ikke lenger tog til Drammen og Oslo på Geithus. I stedet opprettet TIMEkspressen direktebuss fra Oslo til Vikersund og Hønefoss fra høsten 2005. Denne linja ble lagt ned i 2014. Brakars busslinjer kjører ikke lenger gjennom Geithus sentrum. Riksvei 35 går også gjennom bygda.
@

@, på norsk krøllalfa, men ofte feilaktig kalt alfakrøll, er et skrifttegn som har blitt vanlig på grunn av internett der det brukes som skilletegn mellom brukernavn og domenenavn i e-postadresser.
På de fleste norske PC-tastaturer kan man finne tegnet på to-tallet ved å trykke Alt GR, eller ALT og CTRL samtidig, mens det på Mac-maskiner ligger ved siden av enterknappen. Enkelte ignorerer Språkrådets anbefaling om å bruke navnet krøllalfa og kaller tegnet alfakrøll, æt og annet.

Opprinnelse

En utbredt teori om opphavet til krøllalfaen er at den stammer fra middelalderen da munker skrev av Bibelen, selv om det ikke foreligger kjente eksempler på slik tidlig bruk. For å gjøre kopieringsprosessen enklere laget munkene nye bokstaver og tegn som var forkortelser for de aller vanligste ordene, samt sammentrekninger av bokstaver, såkalte ligaturer (for eksempel «æ» for bokstavkombinasjonen «a e»). Krøllalfaen kan ha vært munkenes tegn for det latinske ordet ad som betyr til.
På engelsk leses @ som ordet «at», som betyr hos, ved eller på. Andre har feilaktig tolket den engelske uttalen att som betegnelsen att. i postadresser, en forkortelse for det engelske attention («oppmerksomhet») som betyr «bestemt til» en person på en arbeidsplass eller et annet sted som har adressen som står på brevet. Bruken av att. likner på bruken av forkortelsen c/o (care of) som kan skrives foran en postadresse på brevpost til en person som kan nås under en annens adresse.

Symbolets navn på andre språk

Symbolet @ har forskjellige navn på forskjellige språk. På svensk og dansk heter det for eksempel snabel-A, på tysk Klammeraffe. Andre eksempler er:
Clema

Utseende

Små, avlange, sylindriske, matte praktbiller.

Levevis

Slekten lever i ørkener og stepper.

Utbredelse

Slekten er utbredt i Turkmenistan.
Tachyporus

Utseende

Små (gjerne 3-5 millimeter), nokså brede, blanke og glatte kortvinger. På farge er de gjerne helt eller delvis gul- eller rødaktige, ofte med svarte partier. Hodet er lite og noe nedbøyd, ofte svart, uten punktøyne og med forholdsvis små fasettøyne. Antennene er forholdsvis lange og tynne. Brystskjoldet (pronotum) er stort og bredt, glatt og hvelvet, gjerne med noen børster ved framkanten. Dekkvingene er forholdsvis korte, med noen kraftige, oppstående børster langs innerkanten (sømmen). Bakkroppen er temmelig kort kjegleformet, på sidene med påfallende lange og kraftige børster – slik skiller slekten seg fra den ellers nokså lignende slekten Mycetoporus.

Levevis

Tachyporus-artene er blant annet å finne på skogbunnen. De kan finnes i mange forskjellige miljøer, blant annet ved åtsler, gjødsel og sopp. Som de fleste kortvinger er de rovdyr. De flyr godt.
Kroatias fylker

Fylkene er det øverste nivå av geografiske administrative enheter (forvaltningsenheter)i republikken Kroatia. På kroatisk kalles fylkene županije (flertall) og županija (entall). Fylkene er igjen inndelt i mindre administrative enheter som kommuner (kroatisk:općina) og byer (kroatisk:grad).
Det er totalt 20 fylker og en by med fylkesstatus i landet.

Historie

Kroatia har vært inndelt i fylker eller len siden tidlig middelalder. Navn, størrelse og plassering har imidlertid vært i stadig endring. 
Kongeriket Kroatia og Slavonia var i 1867 inndelt i åtte fylker kalt Comitatus.
Da kongeriket Jugoslavia ble dannet som «Kongeriket av serbere, kroater og slovenere
» i 1918 var det inndelt i fylker mellom 1918 og 1922, om områder kalt «oblast» mellom 1922 og 1929. Kongeriket Jugoslavia var etter 1929 inndelt i større «banater», og størstedelen av det tidligere kongeriket Kroatia-Slavonia ble del av banaten «Sava».
I Den sosialistiske føderale republikken Jugoslavia var Den sosialistiske republikken Kroatia inndelt i administrative enheter kalt općine, samme begrep som i dag brukes om mindre kommuner. Sosialistrepublikkens općine hadde imidlertid en størrelse mellom dagens fylker og kommuner.
Dagens fylkesinndeling ble introdusert i den kroatiske grunnloven i 1990, og har bare gjennomgått mindre endringer siden.

Organisering

Hvert fylke har en valgt forsamling (županijska skupština) som består av et antall folkevalgte representanter valgt for en periode på fire år. Forsamlingen velger en fylkesregjering (županijsko poglavarstvo) og en leder for denne [župan).
Acta Musicae

Acta Musicae er et kvinnekor fra Kongsberg, Buskerud. Koret består av for tiden ca 25 aktive medlemmer og blir dirigert av Liv Hukkelberg. I 2007 komponerte Hanne Hukkelberg verket «I ly av mørketid» spesielt for koret i anledning av korets 10-årsjubileum. Acta Musicae betyr «musikalske handlinger», og synger alt fra klassisk og folkemusikk til pop og jazz.
Koret mottok andreplass i scenisk klasse under landskonkurranse for kor i Trondheim i oktober 2009.